ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
22 เม.ย. 2558

สรุปภาวะตลาดภาคเช้า : SET ทรงซึม – SET ออกไปในทางอ่อนตัว ด้วย Sentiment ลบ จากกลุ่มแบงก์ นำโดย KTB เจอแรงขายหนัก หลังงบฯ ใน Q1/58 สร้างความผิดหวัง และองค์รวมของทั้งกลุ่มก็ไม่ดี โดยประเด็นแบงก์ชาติที่คาด GDP ใน Q1/58 อาจติดลบ เป็นปัจจัยกดดัน ส่วนพลังงานเจอสกัดดาวรุ่ง หลังราคาน้ำมันดิบเมื่อคืนเริ่มอ่อนตัว ส่วนประเด็นต่างประเทศ ยังต้องติดตามปัญหาหนี้กรีซให้ดี ทั้งนี้ SET ปิดตลาดที่ 1564.69 จุด -4.66 จุด ด้วยมูลค่าซื้อขายที่ระดับ 2 หมื่นลบ. กลุ่มหลักแบงก์ถ่วงตลาด ปิดลบกว่า -1.3% ส่วนพลังงาน และ ICT ปิดลบเล็กน้อย ด้านตลาดภูมิภาคไร้ทิศทางบวกลบคละเคล้า
กลยุทธ์ที่แนะนำ :ช่วงบ่าย: คาดแกว่งแคบบริเวณ 1565-1568 จุด ไปจนถึงมีโอกาสอ่อนตัวเพิ่ม โดยเฉพาะเมื่อหลุดต่ำกว่า 1563 จุด โดยมีแนวรับที่ 1555 และ 1540 จุด ตามลำดับ ทั้งนี้ ติดตามตลาดยุโรปที่จะเปิดทำการ และการเคลื่อนไหวของราคาน้ำมันดิบ หากปรับลงต่อ จะกระตุ้นแรงขายในภาคบ่ายมากขึ้น กลยุทธ์ จะซื้อหุ้น รออ่อนตัวจะดีกว่า ส่วนผู้ถือหุ้นอยู่ ยังเน้นแบ่งขายลดพอร์ต ส่วนการเก็งกำไรยังพอทำได้ แต่เน้นเล่นสั้น ทั้งนี้ หุ้นแนะนำตามสัญญาณเทคนิค ได้แก่ ASK (รับ 19.9 ต้าน 21.0 Cut 19.5) และ S11 (รับ 11.8 ต้าน 13.6 Cut 11.4)